als_Latn dik_Latn tur_Latn
Formula 1, Hamilton me fitoren në Abu Dhabi për herë të dytë kampion botëror
I dytë në renditje në Abu Dhabi ishte piloti i Williams Mercedesit, braziliani Felipe Massa, i cili pas Hamiltonit ishte vonuar për 2,5 sekonda.
ANKARA (AA) - Piloti britanik i Mercedesit, Lewis Hamilton ka triumfuar në garën e 19-të, njëkohësisht të fundit të këtij viti të Formula 1, në Abu Dhabi dhe kështu për herë të dytë u bë kampion botëror, raporton Anadolu Agency (AA).
Hamilton në pistën Yas Marina në kryeqytetin e Emirateve të Bashkuara Arabe, 5.554 metra të gjatë, fitoi kampionatin e dytë në karrierë pasi ka shënuar kohën më të mirë - 1.39.02.619
I dytë në renditje në Abu Dhabi ishte një pilot i Williams Mercedesit, braziliani Felipe Massa, i cili pas Hamiltonit ishte vonuar për 2,5 sekonda. Në vendin e tretë përfundoi finlandezi Valtteri Bottas po ashtu nga Williams Mercedes, me gati gjysmë minute vonesë.
Gara e parë e Formula 1 sezonin e ardhshëm 2015 do të mbahet në Australi.
Kjo është renditja e dhjetë pilotëve të parë në Abu Dhabi:
1. Lewis Hamilton (Mercedes)
2. Felipe Massa (Williams-Mercedes)
3. Valtteri Bottas (Williams-Mercedes)
4. Daniel Ricciardo (Red Bull-Renault)
5. Jenson Button (McLaren-Mercedes)
6. Nico Hulkenberg (Force India-Mercedes)
7. Sergio Perez (Force India-Mercedes)
8. Sebastian Vettel (Red Bull-Renault)
9. Fernando Alonso (Ferrari)
10. Kimi Raikkonen (Ferrari)
Në vendin e parë në mesin e ngasësve këtë sezon është Lewis Hamilton me 384 pikë, ndërsa në klasifikimin e konstruktorëve Mercedes zë vendin e parë me 301 pikë.
als_Latn als_Latn als_Latn als_Latn als_Latn als_Latn als_Latn ind_Latn ind_Latn srd_Latn glg_Latn zsm_Latn ind_Latn ind_Latn zsm_Latn glg_Latn azj_Latn als_Latn